Nr.12.609 din 15.05.2018

EXPUNERE DE MOTIVE

**La Proiect de hotărâre privind aprobarea rectificării bugetului de venituri și cheltuieli al municipiului Dej trim III 2018**

 Bugetul local al Municipiului Dej a fost aprobat prin Hotărârea de Consiliu Local nr. 13 din 23 ianuarie 2018 în conformitate cu prevederile Legii bugetului de stat pe anul 2018 și a Legii nr.273/2006 privind finanțele publice locale, actualizată.

 În conformitate cu prevederile Legii nr.273/ privind finanțele publice locale, cu modificările și completările ulterioare, art.19,alin.2’’ *Pe parcursul exerciţiului bugetar, autorităţile deliberative pot aproba rectificarea bugetelor ca urmare a unor propuneri fundamentate ale ordonatorilor principali de credite. Rectificărilor bugetelor locale li se vor aplica aceleaşi proceduri ca şi aprobării iniţiale a acestora, cu excepţia termenelor din calendarul bugetar. și art.49,alin.4 virările de credite bugetare de la un capitol la alt capitol al clasificației bugetare și de la un program la altul se aprobă de autoritățile deliberative, pe baza justificărilor corespunzătoare ale ordonatorilor principali de credite, și se pot efectua înainte de angajarea cheltuielilor.*

 *Potrivit prevederilor art.36 alin.2,lit.b,alin.4 lit.a și art.45 din Legea nr.215/2001,republicată privind administrația publică locală, Consiliul Local în exercitarea atribuțiilor privind dezvoltarea economică-socială și de mediu a municipiului, aprobă, la propunerea primarului, bugetul local, virările de credite, modul de utilizare a rezervei bugetare și contul de încheiere a exercițiului bugetar.*

 *Prin urmare, pentru administrarea în bune condiții a fondurilor publice, în condiții de eficiență și echilibru a bugetul local al Municipiului Dej, în calitate de ordonator principal de credite, propun rectificarea bugetului local pe anul 2018, conform proiectului de hotărâre.*

*P R I M A R*